**Invitation til kurset Powerjobboost hold 4 – et kursus i jobsøgning!**

Kære jobsøger

Det er os en stor fornøjelse at invitere dig til vores kursus i jobsøgning, som vi kalder for Powerjobboost.

**Vi skaber jobsøgningsglæde og får folk i job.**

Powerjobsøgerne er landets største jobsøgningsnetværk – vi har lokale afdelinger i flere byer, hvor jobsøgere mødes frivilligt to dage om ugen. De får inspiration, sparring og fællesskab – udover det laver vi store arrangementer for jobsøgere landet over bl.a. Fest For Fyrede. Alt noget som jobsøgere kan deltage i frivilligt og gratis.

Kurset Powerjobboost er nyt i Roskilde, og vi glæder os til at få dig med på holdet.

**Hvad er Powerjobboost?**

Powerjobboost er et kursus i at være jobsøgende og de steps der skal til for, at du kommer i mål med dit næste job eller uddannelse. Til dette kursus er der mødepligt og vi har et fast program de to dage om ugen.

**Formål:**

Formålet er at uddanne nyledige i at søge job sådan, at du fra start ved, hvordan du skal mestre. Jobsøgningssituationen.

Med Powerjobsøgernes ”Kend dig selv - Sælg dig selv”- metode – skal du forestille dig selv som et produkt, der skal sælges på markedet. Du lærer dig selv, dine kompetencer og jobmuligheder at kende. Vi hjælper dig med at lave det rette salgsmateriale, give kendskab til de rette salgskanaler, skabe kontakt via opkald og netværk til ”kunderne” (arbejdsgiverne) for at kende deres behov, og vi træner salgsmødet (jobsamtalen). Naturligvis bruger vi også meget tid på networking via LinkedIn.

Du lærer også at strukturere din egen hverdag ved at betragte det som en arbejdsdag.

De sidste dage er der mulighed for 1 til 1 sparring på det færdige materiale.

Har du på dette tidspunkt ikke landet et job, får du hjælp til at komme videre og i mål.

Efterfølgende må du gratis benytte dig af sparring med konsulenter fra vores samarbejdspartner fra Jobbetshus.dk.

Du er også altid velkommen i vores frivillige netværk Powerjobsøgerne Roskilde.

**Praktisk information:**

**Hvornår er der kursus**

8 moduler på 4 uger: 4 tirsdage og 4 torsdage fra kl.09.00 – kl.15.00 fra tirsdag den 6. juli 2021 til og med torsdag den 29. juli.

**Hvor mødes vi**

Voxeværket  
Havnevej 1, 1. sal, th  
4000 Roskilde

**Parkering:**

Der er fri parkering i gården, samt på Havnevej

**Oprettelse til kurset**

Det første du skal gøre er at oprette dig på Roskilde Powerjobboost kursus og det gør du her:

<https://www.powerjobsogerne.dk/opret-bruger-power>

**OBS! Under Afdeling er det VIGTIGT, at du vælger: Powerjobboost hold 4**

**Afbud:** Skriv venligst til sekretariatet på [kontakt@pwjs.dk](mailto:kontakt@pwjs.dk) Skriv i mailen at du deltager i Powerjobboost Roskilde.

**Underviser:** Malene Gregaard Wilsly og gæste undervisere

**Hvad skal jeg medbringe:**

* Evt. madpakke – vand, kaffe og te kan du få på stedet.
* Papir og skriveredskaber
* Bærbar computer hvis muligt
* Din ”Ja-hat” altså det gode positive humør, så vi alle kan få nogle gode dage

**Pga. Covid19 har vi valgt følgende procedure, sådan at alle trygt kan deltage:**

* Vi er max. 30 personer i lokalet
* Vi spritter hænder af når vi møder ind, og flere gange i løbet af dagen
* Fælles materialer sprittes af efter brug
* Der gøres grundigt rent efter endt undervisning

**Indhold:**

# Dag 1 Denne dag bruger vi ikke PC!

**Jobsøger – hvad nu?**

- Præsentation af forløb, samt undervisere

**De tre faser. Foredrag og workshop** Afslutning, neutral fase og ny begyndelse.

Vi gennemgår de typiske reaktioner, når du har mistet jobbet og taler om, hvordan du bedst er i dem, så du skaber eller bevarer jobsøgningsglæden og kommer i job.

Vi arbejder videre med nogle jobsøgningsglædekort; dels for at lære hinanden at kende, men også for at reflektere over situationen og tage ansvar.

**De ti bud på den gode jobsøgning. Foredrag**

**Hjemmeopgave:** Lave personlighedsanalyse

# Dag 2

**”Vejen til drømmejobbet” v/Malene Gregaard Wilsly stifter af Powerjobsøgerne**

Malene fortæller om sin ledighedsperiode, hvordan hun kom på rette spor efter en fyring og i dag arbejder med sit drømmejob bl.a. ud fra metoden:

**”Kend dig selv – sælg dig selv”**

* Hvornår er du i FLOW – to og to arbejder med at finde FLOW
* Gennemgang af resultaterne på personlighedsanalyserne
* Der udarbejdes et jobsøgningsskema med metoden nogen kender fra SWOT analyser. Der må max. vælges tre retninger i forhold til jobønsker. Brug dit brutto CV
* For at finde frem til dine relevante kompetencer og succeshistorier, arbejder vi med to modeller PAR og EFU. Kendt indenfor journalisme og beskrivelse af produkter – hvor du lærer at fokusere på det der skaber værdi for den type virksomhed, du søger job indenfor.
* Der skal findes løsninger, hvor der er udfordringer. Løsningerne kunne være praktik, kurser, uddannelse, kaffemøder osv.
* Vi lægger planer for hvordan, hvornår og hvem, der skal kontaktes i forhold til ordinært job eller praktik

**Hjemmeopgave:** Udfyld skemaet og find en PAR historie

# Dag 3

**Ansøgning og CV. Foredrag og workshop**

* Foredrag ”Den personlige ansøgning” ud fra Steen Kræmers metode
* Målet er at alle som minimum får startet på at lave et brutto CV, som kan rettes til alt efter virksomheden og jobbet, samt starte på en PP
* Rette CV i jobnet, med samme indhold som brutto CV
* Mulighed for at få lavet profilbilleder

**Hjemmeopgave:** Færdiggør dit brutto CV og start på ansøgning til et konkret job

Dag 4

**Gennemgang af ”Salgskanaler”:**

* Databaser bl.a. gennemgang af Jobindex
* Jobnet
* Google
* Facebook
* LinkedIn
* Fysisk netværk

**Foredrag og workshop om networking og LinkedIn**

* Hvordan bliver du en effektiv networker
* Hvordan beder du om hjælp i et netværk?
* Hvordan får du arrangeret kaffemøder?
* Foredrag om LinkedIn og arbejde med egne profiler

**Foredrag og workshop om at ringe til virksomheder – for at spørge ind til konkrete stillinger**

* Arbejde med personligt manuskript og træne det
* Udarbejde liste over interessante virksomheder

**Hjemmeopgave**: Ret din LinkedIn profil til. Arbejd videre på ansøgning

# Dag 5

**Jobsamtalen Foredrag og workshop**

# Forestil dig at jobsamtalen er dit salgsmøde, hvordan kan du forberede dig til før, under og efter dette afgørende møde?

* Rollespil to og to, rollespil i plenum, for dem som har lyst

**Hjemmeopgave:** Send ansøgning til Malene på [malene@pwjs.dk](mailto:malene@pwjs.dk) efter den nye metode og til et konkret job.

# Dag 6

**Video præsentation v/ Maja Holmelund Budahl Hansen**

Er det fremtidens måde at søge job på? Bliv inspireret og se om du tør at springe ud i det.

**Powersparring** Vi gennemgår i fællesskab nogle af de første ansøgninger og giver sparring.

**Networking**

Vi færdiggør netværksplanerne og fortæller hinanden, hvilke virksomheder vi vil i kontakt med og hvorfor.

**Hoffice**

Hver deltager definerer et mål for de næste 45 min. hvorefter der arbejdes intenst og uden snak. Hver gang, der er gået 45 min., samles alle, og du fortæller, om du nåede i mål. Der fortsættes eller sættes nye mål de næste 45 min. Sådan fortsætter dagen. Det er en effektiv metode, hvor du får arbejdet igennem.

Målene kunne være:

* Finde to konkrete virksomhed jeg vil søge job i
* Starte på en ansøgning
* Færdiggøre Jobnet
* Ringe ud til tre virksomheder
* Lave research
* Finde en relevant uddannelse
* Få færdiggjort nogle opgaver f.eks. LinkedIn profil

Det er dig, der bestemmer målene – så få samlet alle dine ”hængepartier”

Der gives samtidig 1 til 1 sparring á 30 min. pr. person

**Hjemmeopgave: Gør din ansøgning færdig**

# Dag 7

**Hoffice**

Hver deltager definerer et mål for de næste 45 min. hvorefter der arbejdes intenst og uden snak. Hver gang, der er gået 45 min., samles alle, og du fortæller, om du nåede i mål. Der fortsættes eller sættes nye mål de næste 45 min. Sådan fortsætter dagen. Det er en effektiv metode, hvor du får arbejdet igennem.

Målene kunne være:

* Finde to konkrete virksomhed jeg vil søge job i
* Starte på en ansøgning
* Færdiggøre Jobnet
* Ringe ud til tre virksomheder
* Lave research
* Finde en relevant uddannelse
* Få færdiggjort nogle opgaver f.eks. LinkedIn profil

Det er dig, der bestemmer målene – så få samlet alle dine ”hængepartier”

Der gives samtidig 1 til 1 sparring á 30 min. pr. person

**Hjemmeopgave: Gør din ansøgning færdig Hjemmeopgave:** Noter hvad du godt vil have opsummeret sidste dag

# Dag 8

**Powersparring**

Gennemgang af dagens ansøgninger

**Vi samler de løse ender:**

* Evaluering af forløbet - Nåede du i mål?
* Er der noget der skal samles op på – vises igen?
* Vi tager de sidste 1 til 1 sparringer og færdiggør skemaer, som skal videre til jobcentret, sådan at du efterfølgende kan få større udbytte af samarbejdet med din jobkonsulent og nemmere arbejder målrettet videre med din jobsøgning.
* Vi samler trådene i fællesskab og hjælper dig med at strukturere din hverdag, den næste måned

Afslutning og præsentation af jobsøgningsnetværket Powerjobsøgerne, hvor du frivilligt kan deltage efterfølgende.

**God jobsøgningslyst fra Powerjobsøgerne😊**